ร้านนี้เป็นห้องอาหารจีนในโรงแรมดุสิตธานี ปกติร้านจะเปิด 11.30 เนื่องจากเชฟของทางร้านจะมา 11.00 

วันนั้นมาทานช่วงกลางวัน พนักงานของทางร้านก็ทำหน้าที่ต้อนรับได้ดีค่ะ อาหารที่สั่งส่วนใหญ่ก็จะเป็นติ่มซำ โดยรวมถือว่าอร่อย ชอบฟองเต้าหู้พันสาหร่ายทอด ก๋วยเตี๋ยวหลอดไส้ต่างๆ ซาลาเปาทำเป็นชั้นๆไม่ใช่ลูกกลมๆก็แปลกดีไปอีกแบบ วัตถุดิบก็เป็นกุ้งเน้นๆ เด้งและสดดี

เสียที่วันนั้นสั่งข้าวอบ May Flower พนักงานบอกใช้เวลาประมาณ 20-30 นาทีในการทำ ก็ตัดสินใจสั่งไป กินติ่มซำรอบแรกหมดก็แล้ว สั่งติ่มซำรอบที่สองรอ จนทานรอบสองหมดก็แล้วก็ยังไม่มา ตอนนั้นทานไปประมาณ 1 ชั่วโมงได้ ตามพนักงานประมาณ 4-5 รอบ ก็มีคำแก้ตัวต่างๆนาๆ เช่นทำแล้วแต่ต้องใช้เวลาบ้าง กำลังมาบ้าง จนนั่งรอไปเรื่อยๆประมาณอีก 20 นาทีแล้วสุดท้ายพนักงานมาบอกว่าสรุปแล้วยังไม่ได้ทำจะยกเลิกเลยมั้ย บอกคำเดียวว่าเสียเวลาและเสียความรู้สึกมากค่ะ

อีกเรื่องคือ ไปทานกันแค่ 5 คนค่าน้ำชาและเก๊กฮวย 800 บาท ราคาแรงไปหน่อยนะคะ 

โดยรวมอาหารอร่อยใช้ได้ ถ้าไม่สั่งข้าวอบคงไม่ต้องรอนานมาก แต่ผิดหวังที่จรรยาบรรณของทางร้านนี่แหละค่ะ เอาไปสามดาวละกันค่ะ